Fis-16 ta' Diċembru, il-Kumitat tar-Rappreżentanti Permanenti (Coreper) approva, f'isem il-Kunsill, qbil mal-Parlament Ewropew dwar abbozz ta' regolament dwar il-merkurju. Ir-regoli l-ġodda għandhom l-għan li jsaħħu l-protezzjoni kontra t-tniġġis minn din is- sustanza tossika ħafna Il-presidenza tal-Kunsill u l-Parlament Ewropew qablu dwar it-test waqt laqgħa ta' trilogu fis-6 ta' Diċembru 2016. Il-merkurju jirrappreżenta periklu globali u kbir għas- saħħa tal-bniedem , inkluż bil-preżenza tal-kompost tiegħu l-metilmerkurju fil-ħut u l-ikel tal-baħar. Darba jintreħa fl-arja jew fl-ilma, il-merkurju jista' jivvjaġġa fuq . Hu għalhekk li t-tniġġis mill-merkurju jeħtieġ jiġi indirizzat fuq livell internazzjonali Il-Konvenzjoni ta' Minamata Il-bidliet li sar qbil dwarhom ser jiżguraw li l-leġislazzjoni tal-UE tkun allinjata mar- regoli internazzjonali skont il-Konvenzjoni ta' Minamata. Dan ser jippermetti ratifika rapida tat-test mill-UE u għalhekk iwitti t-triq sabiex it-test jidħol fis-seħħ. It-tniġġis mill-merkurju jinsab mad-dinja kollha, anke f'artijiet verġni 'l bogħod ħafna minn sorsi ta' tniġġis. Dan juri kemm hu perikoluż u globali dan it-tniġġis. Illum urejna li għadna determinati li nwaqqfu t-tniġġis mill-merkurju. Dan il-qbil ser jippermetti ratifika rapida tal-Konvenzjoni ta' Minamata mill-UE. László Sólymos, Ministru għall-Ambjent Slovakk u President tal-Kunsill Minn Jannar 2019 l-użu fl-amalgama dentali ser ikun permess biss dment li l-merkurju jkun magħluq . Barra minn hekk, l-użu għat-trattament dentali ta' snien tal-ħalib, għal tfal taħt il-15-il sena u nisa tqal jew li qed ireddgħu ser ikun ipprojbit mill-1 ta' Lulju 2018 ħlief għal ħtiġijiet mediċi speċifiċi. It-test jesiġi wkoll li d-dentisti jużaw li jevitaw li l-merkurju jispiċċa jniġġes l-ilma. Sat-30 ta' Ġunju 2020, il-Kummissjoni ser tirrapporta dwar il- fattibbiltà ta' tneħħija gradwali tal-użu tal-merkurju fl-amalgama dentali għal data aktar tard, preferibbilment sal-2030. Sadanittant, l-istati membri ser iħejju pjanijiet nazzjonali għat-tnaqqis gradwali tal-użu tal-amalgama dentali. Użu fi prodotti u fl-industrija Il-manifattura, l-importazzjoni u l-esportazzjoni ta' prodotti li fihom il-merkurju , bħal batteriji jew bozoz, ser ikunu pprojbiti bi ftit eċċezzjonijiet. L-istess ser isir għall-użu tal-merkurju fi proċessi industrijali . Ġew stabbiliti dati ġodda għat-tneħħija gradwali għal xi użi speċifiċi kemm għal prodotti kif ukoll għal proċessi. Projbizzjonijiet fuq l-esportazzjoni u l-importazzjoni Ir-regoli l-ġodda ser isaħħu l- projbizzjoni li diġà teżisti tal- esportazzjoni tal-merkurju u ta' ċerti komposti u taħlitiet tal-merkurju. Ser jillimitaw ukoll l-importazzjoni tal-merkurju għal għadd ristrett ħafna ta' użi. Il-kronoloġija u l-passi li jmiss Il-Kummissjoni ppreżentat il-proposta tagħha għal regolament fi Frar 2016. Fis-6 ta' Diċembru 2016, il-presidenza tal-Kunsill u l-Parlament Ewropew laħqu dwar test ta' kompromess. Fis-16 ta' Diċembru 2016, il-Kumitat tar-Rappreżentanti Permanenti (Coreper) t-test f'isem il-Kunsill. Wara l-approvazzjoni formali mill-Kunsill, l-att legislattiv imbagħad jiġi ppreżentat lill-Parlament Ewropew għal vot fl-ewwel qari u lill-Kunsill għall- adozzjoni finali